פיגועי טרור נגד ישראלים בישראל ובשטחים ב-2024

רשימת פיגועי טרור נגד יהודים שהתרחשו בשנת 2024 במדינת ישראל וביהודה ושומרון, כולל בזירת יהודה ושומרון במלחמת חרבות ברזל. שנה זו נפתחה עם פיגועי טרור קטלניים רבים, בין השאר בהשפעת המלחמה. הפיגועים ובפרט השימוש הגובר במטעני חבלה, הביאו את צה"ל לפתוח בסוף אוגוסט במבצע "מחנות קיץ", לפירוק מחנות הפליטים בג'נין ובטול כרם. להלן, נזכרים האירועים הבולטים יותר; לצידם, התרחשו מקרים נוספים של ניסיונות פיגוע או פיגועים מתוכננים שלא פורסמו לפרטיהם. בנוסף, ישנם פיגועים שסוכלו על ידי כוחות הביטחון של ישראל בהובלת שירות הביטחון הכללי, צה"ל ומשמר הגבול ובסיוע הימ"מ ויחידות מסתערבים.      פיגועים שיצאו מאזור יהודה ושומרון,      פיגועים שיצאו מרצועת עזה,      פיגועים שיצאו מלבנון,      פיגועים שיצאו ממצרים,      פיגועים שיצאו מישראל,      פיגועים שיצאו מירדן,      פיגועים שיצאו מסוריה,      פיגועים שיצאו מטורקיה,      פיגועים שיצאו מקנדה. בחודש זה בוצעו 515 פיגועים, כולל יידויי אבנים, בהם נהרגו 4 ונפצעו 41.   7 בינואר – לוחמת מג"ב נהרגה ו-3 לוחמים נוספים נפצעו בעת שנכנסו לסיכול טרור במחנה הפליטים ג'נין.   7 בינואר – הפיגוע בוואדי חרמיה: ערבי ישראלי בן 30 נרצח בפיגוע ירי, ערבייה נוצרייה נפצעה באורח קשה ונפטרה לאחר שלושה שבועות.   7 בינואר – פיגוע דקירה במחסום גבעת זאב, 2 חיילי צה"ל נפצעו באורח קל.   12 בינואר – חוליית מחבלים חדרה ליישוב אדורה שבהר חברון. מהירי נפצעו 2 יהודים תושבי היישוב ו-3 המחבלים חוסלו.   15 בינואר – הפיגוע המשולב ברעננה: שני מחבלים פלסטינים תושבי בני נעים שדקרו נהגת וגנבו את רכבה, פצעו מעל ל-18 אנשים ורצחו אישה כבת שבעים בפיגוע דקירה ודריסה שבוצע במספר זירות שונות ברחובות ירושלים, החרושת ואחוזה ברעננה. לאחר מכן המחבלים נעצרו.   23 בינואר – מחבל פלסטיני חמוש באקדח ורכוב על קטנוע הגיע לפילבוקס סמוך לצומת עינב, ופתח באש לעבר כוח מילואים של גדוד 9306 שהיה במקום. החיילים השיבו באש ונטרלו את המחבל. לא היו נפגעים בקרב החיילים.   29 בינואר – מחבל ניסה לבצע פיגוע דקירה בכניסה לתקוע וחוסל על ידי לוחמי גדוד תבור של חטיבת החילוץ וההדרכה.   29 בינואר – מחבל תושב טמרה ביצע פיגוע דריסה ופצע חייל צה"ל באורח קשה בכניסה לבה"ד חיל הים בחיפה. המחבל ניסה להמשיך את הפיגוע בעזרת גרזן וחוסל. בחודש זה בוצעו 475 פיגועים, כולל יידויי אבנים, בהם נהרגו 5 ונפצעו 24.   8 בפברואר – פיגוע ירי לעבר חיילים ב'צומת המנגלים' דרומית לשבי שומרון. מלבד פגיעה בקסדה של חייל לא היו נפגעים בקרב החיילים. המחבל חוסל, ובמהלך חילופי האש נפגעו שני עוברי אורח פלסטינים.   16 בפברואר – פיגוע הירי בצומת ראם: מחבל תושב מחנה הפליטים שועפאט שהגיע עם רכב לצומת ראם פתח באש לעבר תחנת אוטובוס בה המתינו אנשים. 2 גברים נרצחו, ארבעה אנשים נפצעו, שניים מתוכם פצועים באורח קשה.   22 בפברואר – פיגוע הירי במחלף הזיתים: שני מחבלים פלסטינים פותחים בירי לעבר מכוניות במחסום בכביש 1 בסמוך למעלה אדומים, אחד נרצח, 11 אנשים נפצעו בהם 2 באורח אנוש, שני המחבלים חוסלו.   29 בפברואר – הפיגוע בתחנת הדלק בעלי: 2 ישראלים נרצחו בפיגוע ירי בתחנת דלק בכניסה לעלי שבשומרון. בחודש זה בוצעו 493 פיגועים, כולל יידויי אבנים, בהם נהרגו 3 ונפצעו 29.   2 במרץ – ישראלי נפצע בינוני בפיגוע דקירה במרפאת שיניים בכפר בדרום הר חברון.   5 במרץ – לוחם צה"ל נפצע קשה בפיגוע דקירה בצומת יצהר הגדולה שבשומרון. המחבל הדוקר נהרג.   6 במרץ – ישראלי נפצע קל-בינוני בפיגוע דקירה בתחנת אוטובוס בשכונת נווה יעקב שבירושלים. המחבל, בן 14 תושב מזרח ירושלים נעצר.   8 במרץ – 7 חיילים נפצעו בפיגוע משולב של מטען חבלה וירי ליד חומש שבשומרון - 3 באורח בינוני ו-4 באורח קל.   13 במרץ – 2 פצועים קל ובינוני, מאבטח וחיילת, בפיגוע דקירה במחסום המנהרות בירושלים. המחבל נהרג.   14 במרץ – פיגוע הדקירה בצומת בית קמה - מחבל תושב רהט הגיע למתחם הקניות בצומת בית קמה ודקר 4 אנשים. אחד נהרג ו-3 נוספים נפצעו באורח קל. המחבל נוטרל.   16 במרץ – 2 מחבלים תושבי העיר חברון חדרו ליישוב היהודי בחברון וירו לעבר ילדים ובתי תושבים בעיר. ללא נפגעים. אחד המחבלים, שכיהן כאימאם במסגד בחברון, פתח בירי על ילדים ונהרג על ידי כוחות צה"ל.   19 במרץ – 2 ישראלים נפצעו, בהם אחד קשה, בפיגוע ירי סמוך לעוז וגאו"ן שבגוש עציון, המחבל נהרג.   22 במרץ – פיגוע הירי בצומת הפרסה חייל נהרג ו-6 ישראלים נפצעו בפיגוע ירי צליפה לעבר מיניבוס בצומת הפרסה שבבנימין - 2 במצב קשה, 1 במצב בינוני והיתר במצב קל. המחבל נהרג על ידי מסוק קרב בתום מצוד של כמעט 5 שעות. על גופתו נמצאה מערכת נשק צלפים בקליבר 7.62 מ"מ.   28 במרץ – 3 ישראלים נפצעו, מתוכם 1 במצב בינוני ושניים במצב קל בפיגוע ירי בכביש 90 סמוך לכפר הפלסטיני עוג'ה א-תחתא. המחבל, קצין ברשות הפלסטינית ותושב הכפר, הסגיר את עצמו למחרת לידי צה"ל.   31 במרץ – אזרח כבן 20 וחייל נפצעו קל בפיגוע דקירה בתחנה המרכזית בבאר שבע. המחבל תושב רהט - חוסל.   31 במרץ – פיגוע הדקירה בגן יבנה: מחבל מדורא שבנפת חברון דקר 3 ישראלים בקניון "פרנדלי" שבגן יבנה. אחד נפצע אנושות ונפטר לאחר שבוע. שניים נפצעו באורח קשה, המחבל נהרג. בחודש זה בוצעו 513 פיגועים, כולל יידויי אבנים, בהם נהרג אחד ונפצעו 28.   3 באפריל – מחבל ערבי-ישראלי, תושב טירה, דרס 4 שוטרים באורח קל עד בינוני סמוך לכוכב יאיר צור יגאל. משם נמלט למעבר אליהו (הסמוך לאלפי מנשה), ניסה לדקור מאבטחים ונהרג.   5 באפריל – ניסיון פיגוע בצומת מגידו: מחבל ערבי-ישראלי בן 17 ניסה באמצעות פטיש לפגוע בשוטרים אשר שהו בתחנת דלק, בוצע לעברו ירי והוא נוטרל כשהוא במצב קל.   7 באפריל – מחבל פלסטיני פתח בירי לעבר רכבים ישראלים בכביש 55 ליד צומת נבי אליאס. חיילת בת 19 נפצעה באורח קשה ואדם נוסף נפצע קל עד בינוני.   12 באפריל – רצח בנימין אחימאיר: הנער הישראלי בנימין אחימאיר בן ה-14 מחוות מלאכי השלום נרצח בסמוך למאחז מלאכי השלום בעת שרעה צאן על ידי מחבל מהכפר הערבי אל-מוע'ייר.   21 באפריל – ישראלי נפצע קל בפיגוע תופת בבנימין לאחר שבעט בדגל אש"ף ממולכד.   21 באפריל – פיגוע ירי וניסיון דקירה לעבר כוח צה"ל בבית ענון, סמוך לקריית ארבע, ללא נפגעים. המחבלים נוטרלו במקום.   22 באפריל – 3 ישראלים נפצעו קל בפיגוע דריסה בשכונת רוממה בירושלים. המחבלים, תושבי חברון, נעצרו לאחר מרדף משטרתי.   24 באפריל – פצוע קל בפיגוע דקירה בכביש 60, המחבלת חוסלה.   26 באפריל – יהודיה בת 18 נפצעה באורח קשה מאוד בפיגוע דקירה ברמלה על ידי מחבל ערבי-ישראלי. השר לביטחון לאומי איתמר בן גביר הגיע לזירה ונפצע בתאונת דרכים בדרך חזרה מזירת הפיגוע.   30 באפריל – מחבל מוסלמי ממוצא טורקי דקר שוטר בשער הפרחים בירושלים ופצע אותו באורח בינוני. המחבל חוסל. בחודש זה בוצעו 531 פיגועים, כולל יידויי אבנים, בהם נהרגו שלושה ונפצעו 12.   5 במאי – מתקפת המרגמות על כרם שלום – במתקפת מרגמות ששיגר ארגון הטרור חמאס מרפיח לעבר היערכות של צה"ל בסמוך לכרם שלום נהרגו ארבעה חיילי צה"ל ונפצעו 11 חיילים.   26 במאי – מחבל שניסה לבצע פיגוע דקירה בציר שבין קריית ארבע לגוש עציון, בצומת בית ענון שליד חברון, נוטרל על ידי הכוחות במקום. אין נפגעים.   29 במאי – מחבל פלסטיני שהגיע משכם דרס שני חיילים בצומת המטווחים שבכניסה הדרום מזרחית של שכם. שני החיילים נפצעו אנוש ואחר כך נקבע מותם. המחבל נמלט לשכם. בחודש זה בוצעו 398 פיגועים, כולל יידויי אבנים, בהם נהרגו שניים ונפצעו 25.   20 ביוני – פלסטינים תקפו באלימות אזרח ישראלי באזור מעבר אליהו ושדדו את רכבו. במהלך השוד לקה האזרח בליבו ונפטר כעבור מספר שעות.   22 ביוני – אזרח ישראלי נורה ונרצח כאשר נכנס עם רכבו הפרטי לקלקיליה על מנת לקנות פירות וירקות. לאחר מכן הוצת רכבו. באוגוסט 2024 חוסלו שני המחבלים האחראים לפיגוע בתקיפה אווירית של חיל האוויר בטול כרם. בחודש זה בוצעו 500 פיגועים, כולל יידויי אבנים, בהם נהרגו שלושה ונפצעו 27.   3 ביולי – פיגוע הדקירה בקניון בכרמיאל: מחבל ערבי-ישראלי תושב נחף ביצע פיגוע דקירה ופצע 2 באורח קשה בקניון בכרמיאל, בהמשך נקבע מותו של אחד מהם. המחבל חוסל.   7 ביולי – רצח יוחאי אבני: יוחאי אבני, כלבן בשירות בתי הסוהר, נרצח על ידי מחבל פלסטיני, שדקר אותו עשרות פעמים בכל גופו ולאחר מכן הצית את גופתו ואת דירתו שבגבעון החדשה.   14 ביולי – פיגוע דריסה בתחנת אוטובוס בצומת ניר צבי: 4 ישראלים נפצעו; אחד באורח אנוש, אחד באורח קשה והיתר באורח קל-בינוני. המחבל, תושב כפר עקב נוטרל. אחד הפצועים מת מפצעיו לאחר כעשרה ימים.   19 ביולי – אזרח ישראלי נרצח ועוד 10 נפצעו מפגיעת כטב"ם מתאבד חות'י תוצרת איראן בבניין דירות בתל אביב, סמוך לסניף שגרירות ארצות הברית בישראל בתל אביב. בתגובה תקף חיל האוויר הישראלי בעיר הנמל אל-חודיידה שבתימן, במבצע צבאי שנקרא "מבצע יד ארוכה".     22 ביולי – אזרח זר קנדי-טורקי מוסלמי ניסה לבצע פיגוע דקירה נגד חבר כיתת כוננות ליד נתיב העשרה ונורה למוות ללא נפגעים.   25 ביולי – בפיגוע ירי בצומת נבי אליאס שבכביש 55 נפצעו שלושה חיילים באורח קל עד בינוני. המחבל נמלט.   27 ביולי – פגיעת הרקטה במג'דל שמס: בפגיעת רקטה שחזבאללה שיגר מלבנון נרצחו 12 ילדים ונערים שהיו באותו זמן בטורניר כדורגל שהתקיים במקום. בנוסף להרוגים, נפצעו בפיצוץ 34 בני אדם. בחודש זה בוצעו 489 פיגועים, כולל יידויי אבנים, בהם נהרגו חמישה ונפצעו 29.   4 באוגוסט – פיגוע דקירה בחולון: מחבל פלסטיני תושב סלפית דקר מספר אנשים, ורצח אשה בת 70 וגבר בן 80, ועוד שני פצועים במצב קשה ובינוני.   6 באוגוסט – לוחמת מג"ב נפצעה באורח קל בפיגוע דקירה במחסום המנהרות, המחבל נוטרל.   11 באוגוסט – הפיגוע בצומת מחולה מחבל חמוש פתח בירי בצומת מחולה בכביש 90 בבקעת הירדן, רצח ישראלי ופצע אחר באורח בינוני.   12 באוגוסט – אזרח ישראלי נפצע קשה בפיגוע ירי בקלקיליה שבוצע על ידי מחבל חמאס בן 18 שהיה בעבר אסיר ביטחוני ושוחרר בעסקת שחרור החטופים בנובמבר 2023. כוח צה"ל חיסל את המחבל.   18 באוגוסט – הפיגוע בפארק בראון: מחבל פלסטיני מקלקיליה שעבד בפארק התעשייה בראון ליד קדומים הכה מאבטח בפטיש, פצע אותו אנושות, חטף את נשקו, גנב רכב עם לוחית זיהוי ישראלית, ונמלט מהמקום. המאבטח נפטר מפצעיו בבית החולים.   18 באוגוסט – מחבל פלסטיני מאזור שכם פוצץ מטען חבלה רב עוצמה שהיה עליו, בדרום תל אביב בסמוך לבית כנסת ברחוב לח"י. רוכב קורקינט שנסע ברחוב נפצע באורח בינוני.   25 באוגוסט – פיגוע דריסה בצומת אריאל גבר בן 39 נפצע קל, אישה בת 68 לקתה בחרדה. שני המחבלים חוסלו.   25 באוגוסט – מטען חבלה התפוצץ על אוטובוס אזרחי בסמוך לכפר מראח רבאח שבחטמ"ר עציון, נגרם נזק לאוטובוס, אין נפגעים.   30 באוגוסט – בתחנת הדלק בצומת גוש עציון, מחבל פלסטיני ניסה לבצע פיגוע באמצעות מכונית תופת. חיילים חיסלו את המחבל. מפקד חטיבת עציון נפצע באורח קל והמשיך לפקד על חיסול המחבל, כמו כן נפצעו קצין לוחם נוסף באורח בינוני וקצין במילואים המשרת כרבש"ץ אחד היישובים הסמוכים במרחב באורח קל.   30 באוגוסט – מחבל חדר חדר ליישוב כרמי צור, סייר הביטחון פתח במרדף רכוב, התנגש ברכבו של המחבל ולאחר מכן פרק מהרכב וחיסל את המחבל. במהלך חילופי האש התפוצץ מטען חבלה שהיה ברכב המחבל. בחודש זה בוצעו 462 פיגועים, כולל יידויי אבנים, בהם נהרגו שבעה ונפצעו 13.   1 בספטמבר – פיגוע הירי במחסום תרקומיא – בפיגוע ירי בכביש 35 ליד מעבר תרקומיא מחבלים רצחו שלושה שוטרים ממחוז יהודה ושומרון.   8 בספטמבר – הפיגוע במעבר אלנבי: 3 ישראלים נרצחו בפיגוע ירי במעבר אלנבי, המחבל הירדני חוסל.   11 בספטמבר – פיגוע הדריסה בצומת גבעת אסף: חייל נרצח בפיגוע דריסה בצומת גבעת אסף שבבנימין, המחבל נוטרל.   15 בספטמבר – שוטר נפצע באורח קל בפיגוע דקירה בשער שכם, המחבל, בדואי תושב ערערה בנגב, חוסל.   1 באוקטובר – פיגוע הירי ביפו: פיגוע ירי בשדרות ירושלים וברחוב עזה שביפו. 7 אזרחים נרצחו ועוד 16 נפצעו, מחבל 1 חוסל ואחד אושפז במצב קשה.   6 באוקטובר – הפיגוע בתחנה המרכזית של באר שבע: מחבל תושב הפזורה הבדואית רצח שוטרת ופצע עוד 8 בפיגוע משולב של ירי ודקירה בתחנה המרכזית בבאר שבע, בהם שניים באורח קשה, 4 באורח בינוני והיתר באורח קל. המחבל חוסל.   6 באוקטובר - פורעים ערבים יידו אבנים לעבר שני רכבים בכביש 5525 בין היישובים יצהר לחוות גלעד. כתוצאה מכך נפצעה צעירה בת 23 במצב קל והיא נזקקה לטיפול רפואי בבית חולים.   9 באוקטובר – פיגוע הדקירה בחדרה: אברך נרצח ו-5 ישראלים נפצעו, בהם אחד באורח אנוש ו-3 באורח קשה בפיגוע דקירה במספר זירות בחדרה, המחבל - ערבי-ישראלי תושב אום אל-פחם - נוטרל. פיגועי טרור נגד ישראלים בישראל ובשטחים ב-2023 תומר אלמגור, ‏יותר מ-300 פיגועים, אלפי עצורים ו-28 קורבנות: הטרור בצל המלחמה, באתר ‏מאקו‏, 13 באוגוסט 2024 בהתאמה לדוחות השב"כ החודשיים, מניין זה לא כולל את הנפגעים במלחמת חרבות ברזל עמיחי שילה, רשות הטרור: עוד מחבל קצין ברש"פ, 31/3/2024, באתר הקול היהודי נעמי רחליס, פורעים ערבים יידו אבנים לעבר רכב בשומרון: פצועה קל במקום, באתר עכשיו 14